CELEX: 32016D1339
Language: sk
Date: 2016-08-04 00:00:00
Title: Rozhodnutie Rady (SZBP) 2016/1339 zo 4. augusta 2016, ktorým sa mení a predlžuje rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya)

5.8.2016   
            
            
               SK
            
            
               Úradný vestník Európskej únie
            
            
               L 212/111
            
         ROZHODNUTIE RADY (SZBP) 2016/1339
   zo 4. augusta 2016,
   ktorým sa mení a predlžuje rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada prijala 22. mája 2013 rozhodnutie 2013/233/SZBP (1) o pomocnej misii Európskej únie pre integrované riadenie hraníc v Líbyi (EUBAM Libya).
            
         
               (2)
            
            
               Rada prijala 7. decembra 2015 rozhodnutie (SZBP) 2015/2276 (2), ktorým sa mení a predlžuje rozhodnutie 2013/233/SZBP, a to do 21. februára 2016.
            
         
               (3)
            
            
               Rada prijala 15. februára 2016 rozhodnutie (SZBP) 2016/207 (3), ktorým sa mení a predlžuje rozhodnutie 2013/233/SZBP, a to o šesť mesiacov, do 21. augusta 2016.
            
         
               (4)
            
            
               Politický a bezpečnostný výbor 9. júna 2016 odsúhlasil, že misia EUBAM Libya by sa mala predĺžiť o jeden rok.
            
         
               (5)
            
            
               Rozhodnutie 2013/233/SZBP by sa malo zodpovedajúcim spôsobom zmeniť.
            
         
               (6)
            
            
               Misia EUBAM Libya sa uskutoční v kontexte situácie, ktorá sa môže zhoršiť a ktorá by mohla ohroziť splnenie cieľov vonkajšej činnosti Únie stanovených v článku 21 zmluvy,
            
         PRIJALA TOTO ROZHODNUTIE:
   Článok 1
   Rozhodnutie 2013/233/SZBP sa mení takto:
   
               1.
            
            
               V článku 13 ods. 1 sa dopĺňa tento odsek:
               „Referenčná suma určená na pokrytie výdavkov spojených s misiou EUBAM Libya na obdobie od 22. augusta 2016 do 21. augusta 2017 je 17 000 000 EUR.“
            
         
               2.
            
            
               V článku 16 sa druhý odsek nahrádza takto:
               „Uplatňuje sa do 21. augusta 2017.“
            
         Článok 2
   Toto rozhodnutie nadobúda účinnosť dňom jeho prijatia.
   
      V Bruseli 4. augusta 2016
      
         
            Za Radu
         
         
            predseda
         
         M. LAJČÁK
      
   
   
      (1)  Rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 138, 24.5.2013, s. 15).
   
      (2)  Rozhodnutie Rady (SZBP) 2015/2276 zo 7. decembra 2015, ktorým sa mení a predlžuje rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 322, 8.12.2015, s. 51).
   
      (3)  Rozhodnutie Rady (SZBP) 2016/207 z 15. februára 2016, ktorým sa mení rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 39, 16.2.2016, s. 45).